Public procurement notice: Prior Information Notice Without Call For Competition
Published: 2020-03-23
Buyer: Kansaneläkelaitos
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kansaneläkelaitos (Kela) pyytää tarjoajia on-premise SIEM-havainnointijärjestelmäratkaisun markkinakartoitukseen. Suunnitellun mahdollisen hankinnan kohteena on SIEM- tai vastaava havainnointijärjestelmä.
Havainnointijärjestelmä koostuu on-premisena toimitettavasta ohjelmistosta, lisensseistä, konfiguroinneista, käyttöoikeuksista sekä mahdollisista lisälaitteista. Järjestelmäratkaisun toimituksen lisäksi hankinta voi sisältää toimitusprojekteja, käyttöönottoprojekteja, ylläpitoa, asiantuntijapalveluita, tuki-, ylläpito ja jatkokehityspalvelut sopimuksen elinkaaren ajalle sekä tarvittavat koulutuspalvelut ja dokumentaation suomenkielellä.
Havainnointijärjestelmä kerää Kelan eri tietojärjestelmistä, eri tietoverkoista ja eri päätelaitteista järjestelmään lokidataa. Havainnointijärjestelmän avulla voidaan havaita, hälyttää, analysoida ja selvittää mm. tietojärjestelmissä esiintyviä häiriötilanteita ja tietoturvapoikkeamia, hallita ja tuottaa raportteja erilaisiin tarpeisiin järjestelmän havainnoinnin piiriin kuuluvilta laitteilta sekä muodostaa reaaliaikaista kyberturvallisuuden kokonaistilannekuvaa eri lokivirtojen avulla. Järjestelmän tulee mahdollistaa erilaisista lähteistä saatavan monimuotoisen lokitiedon keskitetty käsittely, lokeihin kohdistettavat haut, lokilähteiden helppo liittäminen, tallennus ja pitkäaikainen, turvallinen säilytys. Havainnointijärjestelmään liitetään eri tietojärjestelmiä vaiheittain ja käyttöönotot ajoittuvat eri vuosille.
Havainnointijärjestelmän tulee olla skaalautuva ja laajennettavissa helposti. Havainnointijärjestelmän hinnoittelun tulee olla selkeä, käyttökustannuksien ennakoitavuuden mahdollistava ja kustannustehokas.
Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on markkinakartoitukseen liittyvä tietopyyntö. Tämä ilmoitus ei myöskään velvoita Kelaa toteuttamaan varsinaista hankintaa. Ennakkotietoilmoituksessa esitetty kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja
Tähän tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta millään tavoin tarjoajan asemaan varsinaisessa tarjouskilpailussa.
Markkinakartoituksessa annetut tiedot eivät sido ketään osapuolta. Tässä tietopyynnössä Kelan esittämiä tietoja ja dokumentteja ei saa käyttää varsinaisen tarjouksen tekemiseen eikä muuhun tarkoitukseen kuin tietopyyntöön vastaamiseen. Kela käsittelee prosessin aikana yritysten antamia tietoja luottamuksellisesti. Markkinakartoituksessa mukana olevien yritysten nimiä tai muita tietoja ei julkaista.
Kela voi lähettää ilmoittautuneille yrityksille kysymyksiä, voi mahdollisesti järjestää markkinakartoitustapaamisia sekä voi lähettää tarjouspyynnön luonnosmateriaaleja kommentoitavaksi. Markkinakartoitukseen osallistuneille ei makseta korvausta vastaamisesta.
Hankinnasta kiinnostuneita yrityksiä pyydetään antamaan yhteystietonsa (yrityksen virallinen nimi, tarjottavan havainnointijärjestelmän nimi ja yhteyshenkilö sähköpostiosoitteineen) 27.3.2020 mennessä sähköpostiosoitteeseen kilpailutus@hansel.fi otsikolla: Kela havainnointijärjestelmä tietopyyntö.